Document ID: 31984R2880

KOMISSION ASETUS (ETY) N:o 2880/84,
annettu 12 päivänä lokakuuta 1984,
perustuotteista, jotka eivät ole oikeutettuja vientituen maksamiseen ennakolta annetun asetuksen (ETY) N:o 1618/81 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1018/84(), ja erityisesti sen 16 artiklan 6 kohdan sekä muiden maataloustuotealan yhteisestä markkinajärjestelystä annettujen asetusten vastaavat säännökset,
ottaa huomioon maataloustuotteiden vientituen maksamisesta ennakolta 4 päivänä maaliskuuta 1980 annetun neuvoston asetuksen (ETY) N:o 565/80(), sellaisena kuin se on viimeksi muutettuna asetuksella (ETY) N:o 2026/83(),
sekä katsoo, että
asetuksen (ETY) N:o 565/80 4 artiklan 2 kohtaa sovelletaan ainoastaan perustuotteista valmistettuihin tavaroihin edellyttäen, ettei sisäinen jalostusmenettely ole kielletty verrattavien tuotteiden osalta,
maitotuotteiden poissulkemiseen sisäisestä jalostusmenettelystä ja tavanomaisista tietyistä käsittelyistä liittyvien erityisten toimenpiteiden hyväksymisestä 31 päivänä maaliskuuta 1984 annetun neuvoston asetuksen (ETY) N:o 866/84(), sellaisena kuin se on muutettuna asetuksella (ETY) N:o 1686/84(), johdosta on tarpeen mukauttaa luettelo niistä tuotteista, jotka eivät voi kuulua ennakolta maksettavaa vientitukea koskevaan järjestelmään ja sen vuoksi muuttaa komission asetusta (ETY) N:o 1618/81(), ja
tässä asetuksessa säädetyt toimenpiteet ovat kaikkien kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1618/81 1 artikla seuraavasti:"1 artikla
Asetuksen (ETY) N:o 565/80 4 artiklassa tarkoitettuun järjestelmään kuulumattomat perustuotteet ovat:
a) neuvoston asetuksen (ETY) N:o 804/68(1) 1 artiklassa tarkoitetut, jos ne on tarkoitettu mainitussa artiklassa tarkoitettujen tuotteiden tai mainitun asetuksen liitteessä esiintyvien tavaroiden valmistukseen,
b) liitteessä luetellut, jos ne on tarkoitettu käytettäväksi niiden tuotteiden jalostukseen, jotka mainitaan:
- liiteessä A asetuksen (ETY) N:o 2727/75 liitteessä, lukuun ottamatta yhteisen tullitariffin alanimikkeen 23.07 B tuotteita,
- neuvoston asetuksen (ETY) N:o 1418/76(2) 1 artiklan 1 kohdan c alakohdassa.
(1) EYVL N:o L 148, 28.6.1968, s. 13
(2) EYVL N:o L 166, 11.6.1976, s. 1"
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä lokakuuta 1984.

Labels: 3
17
6